กบข.มองหุ้นไทยโตได้อีก 10-15%
กบข. เผยดัชนีหุ้นไทยปีนี้สามารถขยายตัวได้อีก 10 - 15%&nbsp;เนื่องจากเศรษฐกิจไทยมีการขยายตัวดี
6 พ.ค. 2553

กบข. เผยดัชนีหุ้นไทยปีนี้สามารถขยายตัวได้อีก 10 - 15% เนื่องจากเศรษฐกิจไทยมีการขยายตัวดี
น.ส.โสภาวดี เลิศมนัสชัย เลขาธิการกองทุนบำเหน็จบำนาญข้าราชการ(กบข.) เปิดเผยว่า มองว่าดัชนีหุ้นไทยปีนี้สามารถขยายตัวได้ 10 - 15% จากระดับสิ้นปี 2552 ซึ่งอยู่ที่ระดับ 734.54 จุด เพราะเศรษฐกิจไทยยังมีการขยายตัวดี ขณะที่บริษัทจดทะเบียนมีความแข็งแกร่ง 
อย่างไรก็ตาม ระยะนี้จะเห็นนักลงทุนต่างชาติขายสุทธิในตลาดหุ้นไทยสวนทางกับนักลงทุนสถาบันในประเทศ เป็นเพราะกังวลกับปัญหาทางการเมืองมากกว่า แต่เชื่อว่าเงินทุนต่างชาติจะยังไหลเข้ามาลงทุนต่อเนื่อง    ในส่วนของกบข.เองนั้นในระยะนี้ไม่ได้เข้าไปช้อนซื้อหุ้นทันที เพราะพอร์ตลงทุนของกบข.ไม่สามารถเข้าออกอย่างเร็วได้ง่าย ๆ และขณะนี้ลงทุนในหุ้นไทยเต็มเพดานในสัดส่วน 9% แล้ว แต่ยังมีส่วนที่สามารถยืดหยุ่นสามารถเข้ามาลงทุนในหุ้นได้ 2.5% ของพอร์ต